cyanic-selkie/wikianc huggingface dataset:
Ολυμπιάς Λυμπιών
Πορεία στο χρόνο
Η Ολυμπιάς είναι ιδρυτικό μέλος της Ποδοσφαιρικής Ομοσπονδίας Επαρχίας Λευκωσίας (ΠΟΕΛ). Έχει κατακτήσει αρκετά πρωταθλήματα και κύπελλα της ομοσπονδίας. Σε μερικές περιόδους η Ολυμπιάς συμμετείχε στο πρωτάθλημα Δ΄ κατηγορίας της Κυπριακής Ομοσπονδίας Ποδοσφαίρου (ΚΟΠ).
Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Η Ολυμπιάς ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Τα πρώτα χρόνια διεξαγωγής του πρωταθλήματος η Δ΄ κατηγορία ήταν χωρισμένη τρεις ομίλους. Την περίοδο 1985-86 συμμετείχε στον όμιλο Λάρνακας-Αμμοχώστου και τερμάτισε στην ένατη θέση. Στην ίδια θέση τερμάτισε και την επόμενη περίοδο. Την περίοδο 1987-88 τερμάτισε στη δέκατη θέση.
Την περίοδο 1988-89 η Δ΄ κατηγορία ήταν χωρισμένη σε τέσσερις ομίλους. Η Ολυμπιάς συμμετείχε στο Δ΄ όμιλο. Τερμάτισε στην τέταρτη θέση. Την επόμενη περίοδο συμμετείχε στον όμιλο Λευκωσίας-Κερύνειας. Τερμάτισε στη δέκατη τρίτη θέση και υποβιβάστηκε.
Τα επόμενα τρία χρόνια συμμετείχε στις διοργανώσεις της ΠΟΕΛ. Το 1993 κέρδισε τη συμμετοχή της στη Δ΄ κατηγορία μέσω του πρωταθλήματος ένταξης. Η Δ΄ κατηγορία διεξαγόταν πλέον ως ενιαία κατηγορία. Η Ολυμπιάς τερμάτισε στην ενδέκατη θέση του πρωταθλήματος της περιόδου 1993-94 και υποβιβάστηκε. Τα επόμενα 19 χρόνια συμμετείχε στις διοργανώσεις της ΠΟΕΛ.
Το 2013 κέρδισε την ένταξη της στο πρωτάθλημα Δ΄ κατηγορίας μέσω του πρωταθλήματος ένταξης 2013. Στο πρωτάθλημα της περιόδου 2013-14 τερμάτισε στη δωδέκατη θέση και παρέμεινε στην κατηγορία. Την επόμενη περίοδο τερμάτισε στην τέταρτη θέση του πρωταθλήματος. Παρόλο που σύμφωνα με την προκήρυξη η θέση αυτή δεν οδηγούσε σε άνοδο στην Γ΄ κατηγορία, εντούτοις η ομάδα προβιβάστηκε καθώς αποφασίστηκε η αύξηση των ομάδων της Α΄ κατηγορίας και η αναδιοργάνωση της Β΄ και Γ΄ κατηγορίας. Έτσι, από τη Δ΄ κατηγορία 2014-15 προβιβάστηκαν οι πρώτες πέντε ομάδες. Την περίοδο 2015-16 τερμάτισε στην 9η θέση στο πρωτάθλημα Γ΄ κατηγορίας και την περίοδο 2016-17 στην 5η θέση.
Την περίοδο 2018-19 τερμάτισε στην 14η θέση και υποβιβάστηκε στην Επίλεκτη κατηγορία. Επιπρόσθετα, συμμετείχε στον τελικό του Κυπέλλου Γ΄ κατηγορίας και Επίλεκτης κατηγορίας ΣΤΟΚ 2018-19 όπου έχασε από τον Διγενή Μόρφου. 1Η Δ΄ κατηγορία ήταν χωρισμένη σε τρεις ομίλους. Η Ολυμπιάς συμμετείχε στον όμιλο Λάρνακας-Αμμοχώστου. 2Η Δ΄ κατηγορία ήταν χωρισμένη σε τέσσερις ομίλους. Η Ολυμπιάς συμμετείχε στον τέταρτο όμιλο. 3Η Δ΄ κατηγορία ήταν χωρισμένη σε τρεις ομίλους. Η Ολυμπιάς συμμετείχε στον όμιλο Λευκωσίας-Κερύνειας.
Αδελφοποιημένα Σωματεία
Από τις 29 Απριλίου 2012 η Ολυμπιάς Λυμπιών ειναι αδελφοποιημένη με τη χανιώτικη ποδοσφαιρική ομάδα Α.Ο Περιβολίων. Η αδελφοποίηση των δυο σωματείων έγινε με αφορμή την παρουσία ενός ποδοσφαιριστή της Ολυμπιάς, όπου την περίοδο των σπουδών του αγωνίστηκε με την χανιώτικη ομάδα.
Εξωτερικοί σύνδεσμοι
Κατηγορία:Αθλητικοί σύλλογοι Επαρχίας Λευκωσίας Κατηγορία:Ιδρύσεις ποδοσφαιρικών ομάδων το 1944 Κατηγορία:Ποδοσφαιρικές ομάδες Κύπρου (ανδρών) Κατηγορία:Λύμπια
Άγιος Αθανάσιος Εύβοιας
Ιστορικά στοιχεία
Το 1835 ο Άγιος Αθανάσιος προσαρτήθηκε στον δήμο Ληλαντίων. Με την κατάργηση των δήμων το 1912 προσαρτήθηκε αρχικά στην κοινότητα Πάλιουρα, αλλά το 1924 ορίστηκε έδρα ομώνυμης κοινότητας της επαρχίας Χαλκίδας. Με το σχέδιο Καποδίστριας προσαρτήθηκε στον δήμο Διρφύων και με το πρόγραμμα Καλλικράτης στον δήμο Διρφύων - Μεσσαπίων.
Απογραφές πληθυσμού
Η πορεία του πληθυσμού σύμφωνα με τις απογραφές:
Σημεία ενδιαφέροντος
Στο χωριό βρίσκεται ο ναός των Αγίων Κωνσταντίνου και Ελένης. Επίσης κοντά στο χωριό βρίσκεται ο ναός της Μεταμόρφωσης του Σωτήρος, ο οποίος βρίσκεται κοντά σε πηγή με τρεχούμενα νερά. Ανάμεσα στον Άγιο Αθανάσιο και τη Μακρυκάπα βρίσκεται ο ναός της Ανάληψης. Είναι τρίκλιτη, με τα κλίτη να χωρίζονται μεταξύ τους με τοξοστοιχία, και τρίκογχη. Στο εσωτερικό της φέρει τοιχογραφίες. Το δάπεδο του ναού είναι δύο σκαλοπάτια κάτω από το επίπεδο της εισόδου, χαρακτηριστικό των εκκλησιών που κτίστηκαν επί Τουρκοκρατίας.
Κοντά στο χωριό βρίσκεται το φαράγγι της Αγγάλης, με απότομες πλαγιές. Στο εσωτερικό έχει διαμορφωθεί μονοπάτι.
Ιωάννης Γιαννόπουλος
Ο Ιωάννης Γιαννόπουλος (1895 - 16 Σεπτεμβρίου 1972) ήταν Έλληνας δικηγόρος και πολιτικός, που διετέλεσε 11 φορές βουλευτής Ηλείας.
Γεννήθηκε στον Πύργο και σπούδασε νομικά στην Αθήνα. Συμπλήρωσε τις σπουδές του στα πανεπιστήμια της Λειψίας, της Χαϊδελβέργης, του Φράιμπουργκ και του Μονάχου. Είχε χρηματίσει πρόεδρος του δικηγορικού συλλόγου ενώ ο αδερφός του, ο Βασίλης Γιαννόπουλος, ήταν πρόεδρος του εμπορικού επιμελητηρίου. Το 1925 πραγματοποιήθηκε απόπειρα δολοφονίας εναντίον του από τον δημοσιογράφο Αγγελόπουλο.
Το 1926 εξελέγη για πρώτη φορά βουλευτής Ηλείας με το Κόμμα Ελευθεροφρόνων. Επίσης επανεξελέγη βουλευτής το 1932 και το 1936 με το ίδιο κόμμα, το 1946 με την Ηνωμένη Παράταξη Εθνικοφρόνων και με το Κόμμα Εθνικών Φιλελευθέρων, το 1950 με το Κόμμα Γεωργίου Παπανδρέου, το 1956 και το 1958 με το Κόμμα Φιλελευθέρων, το 1961, το 1963 και το 1964 με την Ένωση Κέντρου. Το 1951 διορίστηκε υπουργός Μεταφορών και Δικαιοσύνης, το 1963 και το 1965 υπουργός άνευ χαρτοφυλακίου, ενώ είχε χρηματίσει υφυπουργός οικονομικών τη χρονιά 1950. Εξέδωσε την μελέτη Αστική οικονομία και σοσιαλισμός (1939) και μετέφρασε το έργο του Καρόλου Ντήλ περί σοσιαλισμού, κομμουνισμού και αναρχισμού (1923).
Απεβίωσε το Σεπτέμβριο του 1972 και κηδεύτηκε στον Πύργο. Με τη διαθήκη του δώρισε το πατρικό του σπίτι στο νοσοκομείο Πύργου.
Πηγές
Κατηγορία:Έλληνες ευεργέτες Κατηγορία:Έλληνες δικηγόροι Κατηγορία:Έλληνες υπουργοί Δικαιοσύνης Κατηγορία:Έλληνες υπουργοί Μεταφορών και Επικοινωνιών Κατηγορία:Έλληνες υπουργοί Άνευ Χαρτοφυλακίου Κατηγορία:Έλληνες υφυπουργοί Οικονομικών Κατηγορία:Βουλευτές εκλεγμένοι με το Κόμμα των Ελευθεροφρόνων Κατηγορία:Βουλευτές εκλεγμένοι με το Κόμμα των Εθνικοφρόνων Κατηγορία:Βουλευτές εκλεγμένοι με την Ένωση Κέντρου Κατηγορία:Βουλευτές εκλεγμένοι με την Ενωμένη Παράταξη Ελευθεροφρόνων Κατηγορία:Βουλευτές εκλεγμένοι με το Κόμμα των Εθνικών Φιλελευθέρων Κατηγορία:Βουλευτές εκλεγμένοι με το Κόμμα Γεωργίου Παπανδρέου Κατηγορία:Βουλευτές Ηλείας
Τενεμά Ν'Ντιαγιέ
Ο Τενεμά Εντιαγέ είναι ένας ποδοσφαιριστής από το Μάλι, ο οποίος αγωνίζεται στη Νέα Σαλαμίνα.
Καριέρα
Ξεκίνησε την καριέρα του από την Τζολιμπά ΑΚ. Ακολούθησαν κατά σειρά οι Σταντ Τυνισιέν, ΚΣ Σφαξιέν, Χονγκ Κονγκ Ρέιντζερς, Ντουμπάι ΚΣΚ, Αλ Χιλάλ ΦΚ, Αλ Γουάντα ΣΚΚ, Γκρενόμπλ Φουτ 38, Τουρ ΦΚ, ΦΚ Ναντ, ΦΚ Μετς, Α.Ο. Νέα Καβάλα και Νέα Σαλαμίνα.
Διεθνή καριέρα
Ξεκίνησε από την Εθνική Μάλι U20, με την οποία αγωνίστηκε στη τελική φάση στο Παγκόσμιο Κύπελλο ποδοσφαίρου κάτω των 20 ετών. Συμμετείχε στα τρία παιχνίδια των ομίλων (νίκη επί της Εθνική Ουρουγουάης U20, νίκη επί της Εθνική Πορτογαλίας U20 σκοράροντας το δεύτερο γκολ της ομάδας του, ήττα από τη Εθνική Νοτίου Κορέας U20. Η ομάδα του προκρίθηκε στους 16 της διοργάνωσης ως πρώτη του ομίλου, όπου απέκλεισε το Εθνική Καμερούν U20, με τον Εντιαγέ να σκοράρει το πρώτο τέρμα της ομάδας Συμμετείχε στα προημιτελικά με αντίπαλο τη διοργανώτρια Εθνική Νιγηρίας U20. Στον ημιτελικό με αντίπαλο την Εθνική Ισπανίας U20 όπως και στο νικηφόρο μικρό τελικό με αντίπαλο την Εθνική Ουρουγουάης U20 βρισκόταν στον πάγκο.
Στους Ολυμπιακούς Αγώνες 2004 ήταν μέλος της Ολυμπιακής ομάδας του Μάλι, η οποία έφτασε μέχρι τα προημιτελικά της διοργάνωσης, αφότου τερμάτισε πρώτη στον όμιλο Α. Έχασε από την Ιταλία στον επόμενο γύρο. Ο ποδοσφαιριστής συμμετείχε και στα τέσσερα παιχνίδια της ομάδας του: Ισοπαλία με Μεξικό, νίκη επί της Ελλάδας σκοράροντας το δεύτερο γκολ της ομάδας του, ισοπαλία με τη Νότια Κορέα σκοράροντας 3 τέρματα, ήττα στην παράταση από την Ιταλία
Από το 2001 αγωνίζεται στην Εθνική Μάλι.
Πηγές
Κατηγορία:Επιθετικοί ποδοσφαιριστές Κατηγορία:Ποδοσφαιριστές από το Μάλι Κατηγορία:Ποδοσφαιριστές Εθνικής Μάλι Κατηγορία:Ποδοσφαιριστές Γκρενόμπλ Φουτ 38 Κατηγορία:Ποδοσφαιριστές Αλ Χιλάλ ΦΚ Κατηγορία:Ποδοσφαιριστές Τουρ ΦΚ Κατηγορία:Ποδοσφαιριστές ΦΚ Ναντ Κατηγορία:Ποδοσφαιριστές Αλ Γουάχντα ΣΚΚ Κατηγορία:Ποδοσφαιριστές Χονγκ Κονγκ Ρέιντζερς Κατηγορία:Ποδοσφαιριστές ΚΣ Σφαξιέν Κατηγορία:Ποδοσφαιριστές Τζολιμπά ΑΚ Κατηγορία:Ποδοσφαιριστές Σταντ Τυνιζιάν Κατηγορία:Ποδοσφαιριστές Ντουμπάι ΚΣΚ Κατηγορία:Ποδοσφαιριστές ΦΚ Μετς Κατηγορία:Ποδοσφαιριστές ΑΟ Νέα Καβάλα Κατηγορία:Ποδοσφαιριστές Νέας Σαλαμίνας Κατηγορία:Ποδοσφαιριστές ολυμπιακής ομάδας Μάλι Κατηγορία:Ποδοσφαιριστές Εθνικής Μάλι Κ20 Κατηγορία:Ποδοσφαιριστές Α΄ κατηγορίας Κύπρου
From The Setting Sun… (In Wacken)
From The Setting Sun… (In Wacken) είναι ο τίτλος του ζωντανά ηχογραφημένου, διπλού CD και DVD του χαρντ ροκ συγκροτήματος Deep Purple, το οποίο κυκλοφόρησε στις 28 Αυγούστου 2015, από την εταιρεία "Ear Music".
Η ηχογράφηση του δίσκου πραγματοποιήθηκε στο φεστιβάλ του Wacken στη Γερμανία, στις 1 Αυγούστου 2013, κατά τη διάρκεια της περιοδείας του συγκροτήματος για την προώθηση του δίσκου "Now What?!". Το συγκεκριμένο άλμπουμ αποτέλεσε δίδυμο ηχογραφήσεων με το επίσης, ζωντανό άλμπουμ "…To The Rising Sun (In Tokyo)".
Σκαρφάλωσε στο Top-20 στη Γερμανία και το Top-40 στην Αυστρία, την Ολλανδία και το Βέλγιο.
Τραγούδια
CD 2
Θέσεις τσαρτ
From The Setting Sun… (In Wacken) (άλμπουμ)
Επίσημη κυκλοφορία: 28 Αυγούστου 2015
Τα μέλη του συγκροτήματος
Το From The Setting Sun… (In Wacken) ηχογραφήθηκε από τη όγδοη σειρά μελών του συγκροτήματος. Οι μουσικοί του συγκροτήματος ήταν οι εξής:
Γκεστ συμμετοχές
Πηγές
Κατηγορία:Δισκογραφία των Deep Purple Κατηγορία:Άλμπουμ του 2015
Α΄ κατηγορία ποδοσφαίρου ανδρών Κύπρου 1977-78
Η Α΄ κατηγορία ποδοσφαίρου ανδρών Κύπρου 1977-78 ήταν η 39η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ομόνοια για 8η φορά στην ιστορία της.
Σύστημα διεξαγωγής
Η πρωταθλήτρια ομάδα εξασφάλιζε τη συμμετοχή της στο Κύπελλο Πρωταθλητριών Ομάδων Ευρώπης 1978-79. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 1978-1979.
Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1976-77, στο πρωτάθλημα της περιόδου 1977-78 συμμετείχε ο πρωταθλητής της Β΄ κατηγορίας 1976-77 ΑΠΟΠ Πάφου. Στο πρωτάθλημα δεν συμμετείχε ο ΑΣΙΛ Λύσης ο οποίος είχε υποβιβαστεί στη Β΄ κατηγορία 1977-78.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν. Λόγω της τουρκικής εισβολής και κατοχής μεγάλου μέρους της Κύπρου από τα τουρκικά στρατεύματα, η Ανόρθωση, η Νέα Σαλαμίνα, ο Διγενής και ο ΑΣΙΛ απώλεσαν τις έδρες τους. Η Ανόρθωση και η Νέα Σαλαμίνα επαναδραστηριοποιήθηκαν στη Λάρνακα και ο Διγενής στη Λευκωσία.
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.
Ούλι Χένες
Ο Ούλριχ ("Ούλι") Χένες (γενν. 5 Ιανουαρίου ή 5 Μαΐου 1952, Ουλμ) είναι Γερμανός πρώην ποδοσφαιριστής και μάνατζερ ποδοσφαίρου. Συνέδεσε το όνομά του με τη Μπάγερν Μονάχου. Ο πατέρας του ήταν κρεοπώλης και ο ίδιος ακολούθησε αυτό το επάγγελμα. Μικρότερος αδελφός του είναι ο Ντίτερ Χένες, επίσης πρώην παίκτης της Μπάγερν.
Καριέρα ποδοσφαιριστή
Ποδοσφαιρικά ξεκίνησε στην VfB Ulm, ενώ αργότερα έπαιξε στην TSG Ulm1846, η οποία σήμερα ονομάζεται SSV Ulm 1846. Στα 18 του (15.8.1970, 1-1 εκτός έδρας στην Στουτγάρδη) έκανε το ντεμπούτο του με την ομάδα της Μπάγερν. Έπαιζε δεξιός ακραίος επιθετικός (ύψος: 1,80 μ., 77 κιλά) και ήταν από τους γρηγορότερους παίκτες της Ευρώπης, τρέχοντας τα 100 μέτρα σε 11 δευτερόλεπτα. Το 1975 στον τελικό με την Λιντς, χωρίς άμεση επέμβαση αντιπάλου, έπαθε ζημιά στο γόνατο και συγκεκριμένα στο μηνίσκο. Συνέχισε την καριέρα του με φαρμακευτική αγωγή, μέχρι που το 1978 έχασε τη θέση του στην ενδεκάδα. Την ίδια χρονιά πήγε δανεικός για το ποσό των 200.000 μάρκων στην Νυρεμβέργη, όπου εκεί είχε μόνο 11 συμμετοχές και στο τέλος της σεζόν η Νυρεμβέργη έπεσε στη Β' Εθνική κατηγορία.
Καριέρα μάνατζερ
Το 1979 επιστρέφει στη Μπάγερν και αναλαμβάνει το πόστο του μάνατζερ. Η ομάδα του Μονάχου είχε εκείνο το διάστημα 7 εκατομμύρια μάρκα χρέος. Θα πρέπει να σημειωθεί ότι ο Χένες υπήρξε ο τρίτος μάνατζερ της Μπάγερν από την ίδρυση της Μπουντεσλίγκα, ενώ έφτασε μέχρι και την προεδρία. Το 1984 έγινε η μεταγραφή του Καρλ-Χάινς Ρουμενίγκε στην Ίντερ για 11 εκατομμύρια μάρκα και το ποσό αυτό «έσωσε» ουσιαστικά τη Μπάγερν οικονομικά. Ήταν τότε η δεύτερη ακριβότερη μεταγραφή, μετά από αυτή του Ντιέγκο Μαραντόνα.
Άλλες Δραστηριότητες
Το 1985 ίδρυσε συνεταιρικά με τον Βέρνερ Βάις την αλλαντοποιΐα «HoWe Wurstwaren» στην Νυρεμβέργη, την οποία σήμερα διευθύνουν τα δύο παιδιά του Χένες, η Σαμπίνε και ο Φλόριαν.
Φοροδιαφυγή
Έχει καταδικαστεί σε ποινή φυλάκισης 3,5 ετών χωρίς αναστολή για φοροδιαφυγή. Συγκεκριμένα ο Χένες είχε παραδεχθεί ότι απέκρυψε 27,2 εκατομμύρια ευρώ σε φόρους εισοδήματος σε μυστικούς λογαριασμούς σε ελβετική τράπεζα, καταδικάστηκε από το δικαστήριο και οδηγήθηκε στη φυλακή του Λάντσμπεργκ.
Σουφραζέτες
Ο όρος Σουφραζέτες επινοήθηκε από την εφημερίδα Daily Mail σαν ένας υποτιμητικός χαρακτηρισμός για τα μέλη του κινήματος υπέρ του δικαιώματος ψήφου στις γυναίκες, το οποίο δραστηριοποιήθηκε στα τέλη του 19ου και τις αρχές του 20ου αιώνα στο Ηνωμένο Βασίλειο, ιδίως δε για συγκεκριμένα μέλη της Κοινωνικής και Πολιτικής Ένωσης Γυναικών) . Ωστόσο, μετά την επανοικειοποίηση της λέξης από πρώην και νυν μέλη του κινήματος, ο όρος έχασε την αρχική αρνητική σημασία του.
Προέλευση
Ο όρος «σουφραζέτα» προέρχεται από τη λέξη «suffragist», που δηλώνει τον υποστηρικτή του «suffrage», δηλαδή του δικαιώματος ψήφου. Οι σουφραζέτες διεκδικούσαν τη συμμετοχή στα κοινά και ίση μεταχείριση με τους άντρες. Ο όρος «suffragist», όμως, είναι γενικότερος και αναφέρεται σε μέλη κινημάτων που υποστηρίζουν το δικαίωμα ψήφου, ασχέτως αν πρόκειται για ριζοσπαστικά ή συντηρητικά κινήματα ή αν το δικαίωμα ψήφου αφορά άντρες ή γυναίκες. Στη Βρετανία, ο όρος «suffragist» χρησιμοποιείται αποκλειστικά για τα μέλη της Εθνικής Ένωσης των Εταιρειών για το Δικαίωμα Ψήφου των Γυναικών, η οποία ιδρύθηκε το 1897.
Ιστορία
Οι σουφραζέτες ήταν συνήθως γυναίκες από τη μεσαία τάξη, με επισφαλή κοινωνικοοικονομική κατάσταση, οι οποίες επιθυμούσαν να βελτιώσουν τις ζωές τους. Ο αγώνας για κοινωνική αλλαγή, σε συνδυασμό με το έργο υπέρμαχων των δικαιωμάτων των γυναικών όπως ο Τζον Στιούαρτ Μιλ, προετοίμασαν την εμφάνιση ενός κινήματος, στο οποίο συσπειρώθηκαν μαζικά γυναίκες που διεκδικούσαν το δικαίωμα ψήφου. Ο Μιλ εισήγαγε πρώτη φορά την ιδέα του δικαιώματος ψήφου στις γυναίκες σε σχετική προκήρυξη που παρουσίασε στο βρετανικό εκλογικό σώμα το 1865. Η Νέα Ζηλανδία ήταν η πρώτη αυτοδιοικούμενη χώρα που εκχώρησε ψήφο στις γυναίκες, όταν το 1893 επιτράπηκε σε όλες τις γυναίκες άνω των 21 να ψηφίσουν στις κοινοβουλευτικές εκλογές.
Την ένωση διηύθυνε η Μίλισεντ Φόσετ, που ηγήθηκε της σχετικής εκστρατείας με την έκδοση φυλλαδίων, την οργάνωση συναντήσεων και την παρουσίαση αιτημάτων. Ωστόσο, η εκστρατεία δεν απέδωσε καρπούς. Το 1903 η Έμελιν Πάνκχερστ ίδρυσε μια νέα οργάνωση, την Κοινωνική και Πολιτική Ένωση Γυναικών. Η Πάνκχερστ πίστευε πως η οργάνωση, για να δει αποτελέσματα, έπρεπε να γίνει πιο ριζοσπαστική και αγωνιστική. Αργότερα, η Daily Mail βάφτισε τα μέλη της οργάνωσης «Σουφραζέτες».
Ορισμένοι ιστορικοί θεωρούν ότι κάποιες από τις ενέργειες των σουφραζετών ήταν επιζήμιες για τους σκοπούς τους. Όσοι τάσσονταν κατά του κινήματος υποστήριζαν πως δεν έπρεπε να δοθεί δικαίωμα ψήφου στις σουφραζέτες, επειδή ήταν υπερβολικά συναισθηματικές και ανίκανες για ορθολογική σκέψη, σε αντίθεση με τους άντρες. Στήριζαν μάλιστα το επιχείρημά τους στις βίαιες και επιθετικές δράσεις των γυναικών του κινήματος.
Το 1912 ήταν μια κομβική χρονιά για τις σουφραζέτες στο Ηνωμένο Βασίλειο, καθώς υιοθέτησαν πιο επιθετικές τακτικές. Μεταξύ άλλων, αλυσοδένονταν σε κιγκλιδώματα, έβαζαν φωτιά σε γραμματοκιβώτια, έσπαγαν παράθυρα και σε ορισμένες περιπτώσεις τοποθετούσαν εκρηκτικούς μηχανισμούς. Ο τότε πρωθυπουργός, Χ. Χ. Άσκουιθ ήταν έτοιμος να υπογράψει ένα νομοσχέδιο που εκχωρούσε δικαίωμα ψήφου στις γυναίκες άνω των 30, με τον όρο να είναι παντρεμένες με σύζυγο που είχε περιουσιακά στοιχεία ή να έχουν οι ίδιες περιουσιακά στοιχεία. Ωστόσο, υπαναχώρησε την τελευταία στιγμή, ανησυχώντας πως οι γυναίκες θα τον καταψήφιζαν στις επόμενες γενικές εκλογές και θα εμπόδιζαν το κόμμα του (Φιλελεύθεροι) να μπει στη Βουλή.
Μια σουφραζέτα, η Έμιλι Ντέιβισον πέθανε στην προσπάθειά της να πετάξει ένα πανό πάνω στο άλογο του βασιλιά στις Ιπποδρομίες του Έπσομ, στις 5 Ιουνίου 1913. Πολλές από τις συντρόφισσές της συνελήφθησαν και έκαναν απεργία πείνας, σε μια προσπάθεια να ασκήσουν πίεση στην κυβέρνηση. Η κυβέρνηση αντέδρασε με τη λεγόμενη Νομοθετική Πράξη «της Γάτας και του Ποντικιού». Βάσει αυτής, επιτρεπόταν στις κρατούμενες να προχωρούν σε απεργία πείνας, χωρίς να τους παρέχεται τροφή διά της βίας, αλλά αφήνονταν ελεύθερες όταν η κατάσταση της υγείας τους κρινόταν πλέον επικίνδυνη. Ωστόσο, λίγο μετά την αποφυλάκισή τους, συχνά συλλαμβάνονταν εκ νέου για ασήμαντους λόγους. Η διαδικασία αυτή της σύλληψης, αποφυλάκισης και επανασύλληψης επαναλαμβανόταν πολλές φορές, λίγο πολύ όπως η γάτα παίζει με το ποντίκι.
Οι διαμαρτυρίες συνεχίζονταν τόσο στη Βρετανία όσο και στις ΗΠΑ. Η Άλις Πολ και η Λούσι Μπερνς ηγήθηκαν μιας σειράς διαμαρτυριών κατά της κυβέρνησης Γουίλσον στην Ουάσινγκτον. Οι γυναίκες του κινήματος στις ΗΠΑ αναφέρονταν στον πρόεδρο Γούντροου Γουίλσον ως «Κάιζερ Γουίλσον» και συνέκριναν το δράμα του γερμανικού λαού με αυτό των γυναικών της Αμερικής.
Στις αρχές του εικοστού αιώνα ως και τον Πρώτο Παγκόσμιο Πόλεμο, περίπου χίλιες σουφραζέτες ήταν φυλακισμένες στη Βρετανία. Κατά τη διάρκεια του Πρώτου Παγκοσμίου Πολέμου σημειώθηκε έλλειψη ικανών και αρτιμελών αντρών, με αποτέλεσμα οι γυναίκες να αναλάβουν πολλούς παραδοσιακά αντρικούς ρόλους. Η εν λόγω εξέλιξη κατέδειξε τις νέες δυνατότητες των γυναικών. Λόγω του πολέμου σημειώθηκε επίσης μια ρήξη εντός του κινήματος των σουφραζετών της Βρετανίας. Η κύρια πτέρυγα, που εκπροσωπούσαν η Έμμελιν Πάνκχερστ και η κόρη της, Κρίσταμπελ, κάλεσε σε παύση της φεμινιστικής ανυπακοής και υποστήριξε ενεργητικά τον πόλεμο. Πέρα από το "καθαρό πατριωτικό πιστεύω τους" στον πόλεμο, η εκτίμηση που έκαναν ήταν ότι ο πόλεμος ήταν μια ευκαιρία για τις γυναίκες να αποδείξουν, συντασσόμενες με τον εθνικό αγώνα, ότι αποτελούσαν αξιόπιστα στηρίγματα, και κατά συνέπεια πλήρεις πολίτες, του κράτους. Πιο ριζοσπαστικές σουφραζέτες, όπως η άλλη κόρη της Έμελιν, Σίλβια Πάνκχερστ, που εκπροσωπούσε την Ομοσπονδία του Δικαιώματος Ψήφου των Γυναικών, κριτίκαραν αρνητικά τις καμπάνιες στρατολόγησης αντρών της Έμελιν, και τη συμμετοχή των υποστηρικτριών της στην καμπάνια του Άσπρου Φτερού, και συνέχισαν τον φεμινιστικό αγώνα.
Η Εθνική Ένωση των Εταιρειών του Δικαιώματος Ψήφου στις Γυναίκες συνέχισε την εκστρατεία την περίοδο του Πρώτου Παγκοσμίου Πολέμου, ενώ προχώρησε και σε συμφωνίες με την κυβέρνηση συνασπισμού. Στις 6 Φεβρουαρίου 1918, πέρασε η Νομοθετική Πράξη της Εκπροσώπησης των Πολιτών, η οποία εκχωρούσε δικαίωμα ψήφου σε γυναίκες άνω των 30 που πληρούσαν τα ελάχιστα κριτήρια περιουσίας. Περί τις 8,4 εκατομμύρια γυναίκες απέκτησαν δικαίωμα ψήφου. Το Νοέμβριο του 1918, πέρασε η Νομοθετική Πράξη της Εκλεξιμότητας των Γυναικών, εκχωρώντας στις γυναίκες το δικαίωμα της εκλογής στη Βουλή. Η Νομοθετική Πράξη Εκπροσώπησης του 1928 επέκτεινε το δικαίωμα ψήφου στις γυναίκες άνω των 21, εξισώνοντας έτσι οριστικά το δικαίωμα ψήφου μεταξύ αντρών και γυναικών.
Διαφορά των όρων «σουφραζέτα» και «σουφραζίστρια»
Αρχικά το κίνημα της διεκδίκησης ψήφου για τις γυναίκες χρησιμοποιούσε ειρηνικές μεθόδους που στηρίζονταν στην πειθώ, την πολιτική πίεση και τη συλλογή υπογραφών. Οι οπαδοί αυτού του κινήματος ονομάζονταν σουφραζιστές (θηλ. σουφραζίστριες). Όλοι οι ηγέτες των σουφραζιστών και οι περισσότεροι οπαδοί τους άνηκαν στην ανώτερη ή μέση τάξη και διεκδικούσαν δικαίωμα ψήφου μόνο για τις γυναίκες ανώτερης και μέσης τάξης.
Τα αποτελέσματα όμως αυτού του πρώτου κύματος διεκδίκησης πολτικών δικαιωμάτων για τις γυναίκες ήταν ασήμαντα με αποτέλεσμα να εμφανιστεί μία νέα γενιά ακτιβιστριών που σε μεγάλο βαθμό προέρχονταν από την εργατική τάξη και που διεκδικούσαν δικαιώματα για όλες τις γυναίκες ανεξάρτητα από την τάξη τους. Αυτές οι γυναίκες είχαν ως μότο τη φράση «πράξεις, όχι λόγια» και αγωνίζονταν με πιο άμεσο τρόπο που συχνά περιλάμβανε και τη χρήση βίας όπως π.χ. το σπάσιμο βιτρινών από πολυκαταστήματα. Η Κρίσταμπελ Πάνκχερστ, η κόρη της Έμελιν Πάνκχερστ, είπε κάποτε πως «αν οι άντρες μπορούν να χρησιμοποιούν βία και βόμβες για να κάνουν πόλεμο και περιγράφουν την καταστροφή που προκαλούν σαν κάτι ένδοξο και ηρωικό τότε γιατί να μην κάνουν το ίδιο και οι γυναίκες; Στο κάτω κάτω βρισκόμαστε σε πόλεμο. Κάνουμε μια επανάσταση.» Οι σουφραζέτες όμως πρόσεχαν να κάνουν ζημιές μόνο σε δημόσια περιουσία και ποτέ δεν έβλαπταν άνθρωπο.
Αυτές οι γυναίκες αποδείχθηκαν πραγματικά απειλητικές για το «στάτους κβο» και γι' αυτό δέχτηκαν πολλές επιθέσεις μεταξύ των οποίων ήταν να τις αποκαλούν κοροϊδευτικά σουφραζέτες. Το 1914 το περιοδικό της Κοινωνικής και Πολιτικής Ένωσης Γυναικών «Η Σουφραζέτα» έγραψε χαρακτηριστικά: «Όλοι γνωρίζουμε την ιστορία με το κορίτσι που ρώτησε ποια είναι η διαφορά ανάμεσα σε μια σουφραζίστρια και σε μία σουφραζέτα και η απάντηση είναι πως η σουφραζίστρια απλά θέλει την ψήφο ενώ η σουφραζέτα σκοπεύει να την πάρει». Οι σουφραζέτες δεν δίσταζαν να προκαλέσουν αναταραχή βάζοντας φωτιά σε γραμματοκιβώτια, ορμώντας και διακόπτωντας συζητήσεις και ψηφοφορίες στο κοινοβούλιο ή ρίχνοντας τούβλα σε παράθυρα αλλά πολλές φορές χρησιμοποιούσαν και πιο ειρηνικές μεθόδους όπως απεργίες πείνας και διαμαρτυρίες.
Παραπομπές
Κατηγορία:Φεμινισμός πρώτου κύματος
Η κόρη του ήλιου
Η κόρη του ήλιου είναι ο τίτλος μιας ελληνικής κινηματογραφικής ταινίας του 1971 σε σκηνοθεσία Ντίνου Δημόπουλου, με πρωταγωνιστές την Αλίκη Βουγιουκλάκη, τον Κώστα Καρρά, τον Σπύρο Καλογήρου και τον Νίκο Γαλανό.
Πλοκή
Λίγο πριν το 1910, στον θεσσαλικό κάμπο, οι μεγαλοτσιφλικάδες διαφεντεύουν τη ζωή των χωρικών, και ειδικότερα ο μεγαλοτσιφλικάς της περιοχής Στράτος Καρατζάς (Σπύρος Καλογήρου). Η δυναμική κόρη ενός κολίγου, η Μάγια Βαλή (Αλίκη Βουγιουκλάκη), που πρόκειται να παντρευτεί τον νεαρό Λευτέρη Μπάρλα (Κώστας Καρράς), ηγείται του αγώνα τους για καλύτερες συνθήκες ζωής και έρχεται αντιμέτωπη με τον Καρατζά και με την ανιψιά του Βγενιώ Δημητρέλη (Νόνικα Γαληνέα), η οποία θέλει και εκείνη τον Λευτέρη. Η Βγενιώ κατορθώνει να χωρίσει το ζευγάρι, ο Λευτέρης φεύγει για στρατιώτης και ο Καρατζάς πείθει τη Μάγια να τον παντρευτεί. Η επιστροφή, όμως, του Λευτέρη θα φέρει πολλές ανατροπές στις ζωές όλων.
Παραγωγή
Αρχικά η ταινία θα είχε τον τίτλο Ηλιογέννητη, τελικά όμως επικράτησε ο τίτλος Η κόρη του ήλιου.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1971 Κατηγορία:Ελληνόφωνες ταινίες Κατηγορία:Τουρκόφωνες ταινίες Κατηγορία:Ελληνικές αισθηματικές δραματικές ταινίες Κατηγορία:Ελληνικές ταινίες δράσης Κατηγορία:Ταινίες σε σκηνοθεσία Ντίνου Δημόπουλου Κατηγορία:Ταινίες σε σενάριο Ντίνου Δημόπουλου Κατηγορία:Ταινίες με μουσική σύνθεση Μίμη Πλέσσα Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Φίνος Φιλμ
Σπόρτινγκ Λισαβόνας
Η Σπόρτινγκ ΚΠ (πορτογαλικά: Sporting CP) είναι αθλητικός σύλλογος της Πορτογαλίας που εδρεύει στη Λισαβόνα. Είναι γνωστή κυρίως για την ομάδα ποδοσφαίρου που διαθέτει. Ο σύλλογος αναφέρεται συχνά ως Sporting στα πορτογαλικά.
Η Σπόρτινγκ είναι μία από τους Tres Grandes (Τρεις Μεγάλους) ποδοσφαιρικούς συλλόγους στην Πορτογαλία. Είναι ο έκτος κατά σειρά σύλλογος στον κόσμο, όσον αφορά τον αριθμό μελών, με 140.000. Κατέχει το ψευδώνυμο Leões (Λιοντάρια) και Verde-e-Brancos (Πράσινοι και Λευκοί).
Το σύστημα ακαδημιών ποδοσφαίρου και τμημάτων υποδομής έχει αναπτύξει ποδοσφαιριστές όπως οι Πάουλο Φούτρε, Σιμάο Σαμπρόσα, Νάνι, Ρικάρντο Κουαρέσμα και οι βραβευμένοι με τη χρυσή μπάλα Κριστιάνο Ρονάλντο και Λουίς Φίγκο.
Ιστορία
Ο σύλλογος έχει τις ρίζες του στον Ιούνιο του 1902, όταν οι νέοι άνδρες Φρανκίσκο ντα Πόντε, Χόρτα Γκαβάζο και ο αδελφός του, Ζοζέ Μαρία αποφάσισαν να δημιουργήσουν την Σπόρτ Κλουμπ ντε Μπέλας (Sport Club de Belas). Αυτή η ομάδα, πρόγονος του Σπόρτινγκ, αγωνίστηκε μόνο έναν αγώνα και στο τέλος του καλοκαιριού του 1902, διαλύθηκε. Δύο χρόνια αργότερα, η ιδέα της δημιουργίας ενός ποδοσφαιρικού συλλόγου αναβίωσε, και αυτή τη φορά, με τους αδελφούς Γκαβάζο μαζί με τον Ζοζέ Αλβαλάδε και τον Χοσέ Στρομπ, δημιουργώντας ένα νέο σύλλογο, την Κάμπο Γκράντε (Campo Grande). Διεξήγαγαν τους αγώνες τους στο κτήμα του υποκόμη του Αλβαλάδε, παππού του Ζοζέ Αλβαλάδε, ενώ η έδρα του συλλόγου βρισκόταν στο σπίτι του Φρανσίσκο Γκαβάζο. Ο Ζοζέ Αλβαλάδε δανείστηκε χρήματα από τον παππού του, προκειμένου να χρηματοδοτήσει την Σπόρτινγκ.
thumb|149x149px|left|Ο Ζοζέ Αλβαλάδε, πρωτεργάτης της ίδρυσης του συλλόγου Για δύο χρόνια, ο σύλλογος ανέπτυξε έντονη δραστηριότητα σε διάφορα αθλήματα, δηλαδή το ποδόσφαιρο, την αντισφαίριση και την ξιφασκία. Ο σύλλογος διοργάνωσε επίσης και πικ-νικ. Τελικά, κατά τη διάρκεια ενός πικ-νικ, στις 12 Απριλίου του 1906 δημιουργήθηκε έντονος διάλογος, καθώς ορισμένα μέλη υποστήριζαν ότι ο σύλλογος θα πρέπει να επικεντρωθεί μόνο στη διοργάνωση πικ-νικ και κοινωνικών εκδηλώσεων, με μια άλλη ομάδα επιθυμούσε τη συμμετοχή σε αθλητικές δραστηριότητες. Λίγο καιρό αργότερα, ο Ζοζέ Γκαβάζο, ο Ζοζέ Αλβαλάδε και άλλα 17 μέλη του συλλόγου, σε επιστολή τους ανέφεραν:
"Θα πάω στον παππού μου και αυτός θα μου δώσει τα χρήματα για να δημιουργήσω άλλο ένα σύλλογο."
Ως εκ τούτου, ιδρύθηκε ένας νέος σύλλογος, ο Κάμπο Γκράντε Σπόρτινγκ Κλούμπε (Campo Grande Sporting Clube). Ο υποκόμης του Αλβαλάδε, του οποίου τα χρήματα βοήθησαν για τη χρηματοδότηση της ομάδας, ήταν ο πρώτος πρόεδρος της Σπόρτινγκ. José Alvalade, ως ένας από τους κύριους ιδρυτές, πρόφερε για λογαριασμό του εαυτού του και τους συναδέλφους συν-ιδρυτές του,
"Θέλουμε αυτή η ομάδα να είναι μια μεγάλη ομάδα, τόσο μεγάλη όσο η μεγαλύτερη στην Ευρώπη."
Έμβλημα
Το έμβλημα του συλλόγου όπως έχει εξελιχθεί με το πέρασμα του χρόνου. Κύριο στοιχείο του εμβλήματος είναι το λιοντάρι, από το οποίο προκύπτει και το ψευδώνυμο Leões (Λιοντάρια).
Στάδιο
thumb|Το νέο στάδιο «Ζοζέ Αλβαλάδε» Κατά τη διάρκεια της ιστορίας της, η Σπόρτινγκ άλλαξε αρκετές έδρες. Η πρώτη εγκαινιάστηκε στις 4 Ιουλίου του 1907 και ονομαζόταν Σίτιο ντας Μούρας (Sítio das Mouras). Το 1956, εγκαινιάστηκε το πρώτο Στάδιο Αλβαλάδε (Estádio de Alvalade). Η Σπόρτινγκ αγωνίστηκε εκεί μέχρι το 2003, όταν το γήπεδο κατεδαφίστηκε. Στη Λισαβόνα, το νέο γήπεδο, Αλβαλάδε ΙΙΒ (Alvalade XXI, Estádio José Alvalade), χτίστηκε για το Ευρωπαϊκό Πρωτάθλημα 2004. Σχεδιασμένο από τον Τομάς Ταβέιρα, εγκαινιάστηκε στις 6 Αυγούστου του 2003. Ο εναρκτήριος αγώνας ήταν μια νίκη 3–1 επί της Μάντσεστερ Γιουνάιτεντ. Αυτό το στάδιο ήταν επίσης το πρώτο στην Πορτογαλία που χαρακτηριστεί από την ΟΥΕΦΑ ως γήπεδο πέντε αστέρων, γεγονός που επέτρεπε να φιλοξενήσει τελικούς των μεγάλων διοργανώσεων της ΟΥΕΦΑ. Το συγκεκριμένο γήπεδο έχει χωρητικότητα 50.095 θεατών.
Τίτλοι
Η Σπόρτιγκ έχει κατακτήσει 19 φορές το πρωτάθλημα και 17 φορές το κύπελλο Πορτογαλίας. Το 1964, κατέκτησε το Κύπελλο Κυπελλούχων Ευρώπης νικώντας στην Αμβέρσα την ΜΤΚ Βουδαπέστης με 1-0. Επίσης ήταν μία φορά φιναλίστ του Κυπέλλου ΟΥΕΦΑ.
Εξωτερικοί σύνδεσμοι
Σπόρτινγκ Κατηγορία:Ιδρύσεις αθλητικών συλλόγων το 1906 Σ Κατηγορία:Ιδρύσεις ποδοσφαιρικών ομάδων το 1906
Νικόλαος Βιλαέτης
Ο Νικόλαος Βιλαέτης (1835–1860) ήταν Έλληνας πολιτικός.
Βιογραφικά στοιχεία
Γεννήθηκε στον Πύργο Ηλείας και καταγόταν από την οικογένεια Βιλαέτη. Ήταν ξάδερφος του Γιάννη και αδερφός του Χαράλαμπου. Ηταν προεστός του Πύργου και είχε εκλεχτεί πληρεξούσιος της Ηλείας στην Α' Εθνοσυνέλευση, τον Δεκέμβρη του 1821.
Πηγές
Κατηγορία:Βουλευτές Ηλείας Κατηγορία:Έλληνες πληρεξούσιοι Νικολαος
Πρασούδα Τήλου
Η Πρασούδα είναι μια πολύ μικρή βραχονησίδα που βρίσκεται πάρα πολύ κοντά στις δυτικές ακτές της Τήλου, στα βορειοανατολικά της νησίδας Γάϊδαρος Λιβαδιών. Έχει έκταση 0,0116 τ.χλμ. , είναι βραχώδης και έχει ακανόνιστο σχήμα. Έχει χαρακτηριστεί από το Ευρωπαϊκό Οικολογικό Δίκτυο NATURA 2000, ως Ζώνη Ειδικής Προστασίας για τα είδη: Falco eleonorae και Sylvia rueppelli.
Παραπομπές
Κατηγορία:Βραχονησίδες της Τήλου
Νικόλαος Κατραβάς
Ο Κατραβάς στους Ολυμπιακούς Αγώνες φέρεται ότι συμμετείχε στο αγώνισμα 1.200 μέτρων ελεύθερο, αν και ο Εθνικός Γυμναστικός Σύλλογος τον τοποθετεί στους αγώνες των 100 και 500 μέτρων. Ο χρόνος και η θέση του στον αγώνα είναι άγνωστοι, καθώς δεν τερμάτισε στις τρεις πρώτες θέσεις.
Εξωτερικοί σύνδεσμοι
Κατηγορία:Έλληνες αθλητές της κολύμβησης Κατηγορία:Κολυμβητές στους Θερινούς Ολυμπιακούς Αγώνες 1896 Κατηγορία:Έλληνες γυμναστές Κατηγορία:Έλληνες ζωγράφοι Κατηγορία:Έλληνες κολυμβητές στους Θερινούς Ολυμπιακούς Αγώνες
BMW Σειρά X
Η ονομασία BMW X αναφέρεται στα ακόλουθα μοντέλα οχημάτων crossover και οχημάτων αθλητικής δραστηριότητας (sports activity vehicle / SAV) της BMW :
Φωτογραφίες μοντέλων
X Σειρα Κατηγορία:Αυτοκίνητα πολυτελείας Κατηγορία:Γερμανικά αυτοκίνητα Κατηγορία:Αυτοκίνητα SUV
Παγκόσμιο Οικονομικό Κέντρο Σαγκάης
thumb|250px|Το Παγκόσμιο Οικονομικό Κέντρο Σαγκάης Το Παγκόσμιο Οικονομικό Κέντρο Σαγκάης (κινέζικα: 上海环球金融中心, αγγλικά: Shanghai World Financial Center, συντομογραφία: SWFC) είναι ψηλός ουρανοξύστης ο οποίος βρίσκεται στην Σαγκάη, Κίνα. Το κτίριο έχει ύψος 492 μέτρα. Ο ουρανοξύστης σχεδιάστηκε από τον Κον Πέντερσεν Φοξ και αναπτύχθηκε από την εταιρία Mori Building Company, με την Leslie E. Robertson Associates σαν μηχανικό και τις China State Construction Engineering Corp και Shanghai Construction (Group) General Co. ως κύριους κατασκευαστές του. Είναι ουρανοξύστης μικτών χρήσεων, καθώς στεγάζει γραφεία, ξενοδοχεία, αίθουσες συνεδρίασης, παρατηρητήρια και καταστήματα. Το ξενοδοχείο Παρκ Χαγιάτ Σανγκάη καταλαμβάνει τους ορόφους 79 έως 93 και είναι το δεύτερο ψηλότερο ξενοδοχείο στο κόσμο.
Η κατασκευή άρχισε το 1997 και τις 14 Σεπτεμβρίου 2007 ολοκληρώθηκε η οροφή του ουρανοξύστη σε ύψος 492,0 μέτρων, κατατάσσοντάς τον εκείνη την εποχή ως το δεύτερο ψηλότερο κτίριο στο κόσμο, μετά το Ταϊπέι 101, και ψηλότερος στην ηπειρωτική Κίνα. Επίσης είχε το ψηλότερο πάτωμα και την ψηλότερη οροφή, δύο κατηγορίας που χρησιμοποιούνται για τον προσδιορισμό του ψηλότερου κτιρίου. Ο ουρανοξύστης άνοιξε στις 28 Αυγούστου 2008 και το παρατηρητήριο στις 30 Αυγούστου. Το παρατηρητήριο αυτό ήταν το ψηλότερο την εποχή που κατασκευάστηκε, σε ύψος 474 μέτρων.
Ο ουρανοξύστης εγκωμιάστηκε για τη σχεδίασή του και ονομάστηκε από αρχιτέκτονες ως ο καλύτερος ουρανοξύστης που είχε ολοκληρωθεί το 2008. Το 2013, ο κοντινός υπό κατασκευή Πύργος της Σαγκάης ξεπέρασε σε ύψος το Παγκόσμιο Οικονομικό Κέντρο της Σαγκάης. Μαζί, το Παγκόσμιο Οικονομικό Κέντρο της Σαγκάης, ο Πύργος της Σαγκάης και ο Πύργος Τζιν Μάο σχηματίζουν την πρώτη κοντινή συνάθροιση ουρανοξυστών άνω των 300 μέτρων.
Παραπομπές
Κατηγορία:Ουρανοξύστες στην Κίνα Κατηγορία:Σαγκάη
Ναυτικό παράπτωμα
Ναυτικό παράπτωμα χαρακτηρίζεται κάθε πράξη ή παράλειψη που προσβάλλει αμέσως ή εμμέσως την επί του πλοίου πειθαρχία.
ΣΚ Χερενφέιν
Η ΣΚ Χερενφέιν (ολλανδικά: sc Heerenveen,, φρισικά: SC It Hearrenfean) είναι ποδοσφαιρική ομάδα με έδρα την ομώνυμη πόλη στην Ολλανδία. Ιδρύθηκε το 1920 και το παρωνύμιο της ομάδας είναι νούφαρα. Η Χέρενφεν είναι από της λαοφιλέστερες ομάδες στην Ολλανδία. Ενδεικτικό είναι το ρητό το οποίο αναφέρει την ομάδα ως την δεύτερη αγαπημένη κάθε Ολλανδού.
Ναυτικό παράπτωμα
Τα ναυτικά παραπτώματα διακρίνονται σε ελαφρά και βαρέα.
ΣΚ Χερενφέιν
Τίτλοι
Ο Μοναδικός τίτλος της Σπόρτκλουπ Χερενφέιν (Sportclub Heerenveen) μέχρι στιγμής είναι το Κύπελλο Ολλανδίας του 2009 που κατέκτησε κερδίζοντας την Τβέντε στα πέναλντι με 4-2 (2-2 το αποτέλεσμα στο τέλος της παράτασης).
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1920 Κατηγορία:Ιδρύσεις ποδοσφαιρικών ομάδων το 1920
Ναυτικό παράπτωμα
Τα ναυτικά παραπτώματα των μελών του πληρώματος του πλοίου, κολάζονται από τον Πλοίαρχο του πλοίου δια προστίμου ίσου προς το 1/10 του μηνιαίου μισθού, για τα ελαφρά, και ίσο προς το 1/5 αυτού για τα βαρέα παραπτώματα, ποσοστά που διπλασιάζονται σε κάθε επόμενη υποτροπή κατά τη διάρκεια της ίδιας ναυτολόγησης.
Τις ως άνω ποινές καταγράφει ο Πλοίαρχος στο Ποινολόγιο του πλοίου το οποίο αμέσως με τον κατάπλου προσκομίζει με τα λοιπά ναυτιλιακά έγγραφα στη Λιμενική Αρχή προς θεώρηση. Ο τιμωρηθείς έχει το δικαίωμα να προσφύγει στη Λιμενική Αρχή (εσωτερικού ή εξωτερικού).
Ειδικότερα τα ναυτικά παραπτώματα του Πλοιάρχου κολάζονται από τη Λιμενική ή Προξενική Αρχή, είτε αυτεπάγγελτα, είτε μετά από μήνυση διατηρώντας όμως το δικαίωμα της προσφυγής εντός πενθημέρου ενώπιον του Πρωτοβαθμίου Συμβουλίου Ε.Ν. Στη περίπτωση υποτροπής του Πλοιάρχου κατά την ίδια ναυτολόγηση το πρόστιμο διπλασιάζεται.
Παραγραφή
Σημειώνεται ότι τα βαρέα ναυτικά παραπτώματα παραγράφονται με τη συμπλήρωση ενός έτους από τη τέλεσή τους, οι δε επ΄ αυτών επιβληθείσες ποινές μετά διετία από της επιβολής τους.
Κατηγορία:Ναυτικό Δίκαιο Κατηγορία:Ναυτική εργασία *
Κρατιδιακές εκλογές της Βόρειας Ρηνανίας-Βεστφαλίας (2017)
Στις 14 Μαΐου 2017 διεξήχθησαν εκλογές για την ανάδειξη των μελών της βουλής του γερμανικού κρατιδίου της Βόρειας Ρηνανίας-Βεστφαλίας.
Η κυρίαρχη κυβέρνηση κατά τον χρόνο των εκλογών ήταν υπό την πρωθυπουργό Χανελόρε Κραφτ. Η κύρια αντιπολίτευση αποτελείτο από την CDU, υπό την ηγεσία του Άρμιν Λάσετ από το 2014 και από το Ελεύθερο Δημοκρατικό Κόμμα (FDP). Μετά τις εκλογές, το CDU και το FDP σχημάτισαν μια κυβέρνηση συνασπισμού με τον Άρμιν Λάσετ να γίνεται νέος πρωθυπουργός. Το SPD πήγε στην αντιπολίτευση.
Αποτελέσματα
Το CDU έγινε το μεγαλύτερο κόμμα, ενώ το κυβερνών SPD και οι Πράσινοι έχασαν ψήφους. Οι Πειρατές δεν κέρδισαν καμία έδρα όπως και η Αριστερά, ενώ οι Εναλλακτικοί (AfD) κέρδισαν την κοινοβουλευτική εκπροσώπηση. Το FDP πέτυχε το καλύτερο αποτέλεσμα στην ιστορία. Η προσέλευση των ψηφοφόρων στις κάλπες ήταν υψηλότερη σε σχέση με τις προηγούμενες εκλογές. Κρατιδιακό κοινοβούλιο, 14 Μαΐου 2017 !style="background-color:#E9E9E9" align=left colspan="2" rowspan="2" width=400 |Κόμμα !style="background-color:#E9E9E9" align=center colspan="3" |Λαϊκή ψήφος !style="background-color:#E9E9E9" align=center colspan="3" |Έδρες !style="background-color:#E9E9E9" align=right width=60|Ψήφοι !style="background-color:#E9E9E9" align=right width=40|% !style="background-color:#E9E9E9" align=right width=50|+/– !style="background-color:#E9E9E9" align=right width=30|Έδρες !style="background-color:#E9E9E9" align=right width=30|+/– Christlich Demokratische Union Deutschlands – CDU || 2.796.683 || 33,0 || 6,7 || 72 || 5 Sozialdemokratische Partei Deutschlands – SPD || 2.649.205 || 31,2 || 7,9 || 69 || 30 Freie Demokratische Partei – FDP || 1.065.307 || 12,6 || 4,0 || 28 || 6 Alternative für Deutschland – AfD || 626.756 || 7,4 || 7,4 || 16 || 16 Bündnis 90/Die Grünen || 539.062 || 6,4 || 4,9 || 14 || 15 Die Linke || 415.936 || 4,9 || 2,4 || – || – Piratenpartei Deutschland || 80.780 || 1,0 || 6,8 || – || 20
Παραπομπές
2017 Βορεια Ρηνανια Βεστφαλια
Εθνική Σλοβακίας (ποδόσφαιρο ανδρών)
Η εθνική ομάδα ποδοσφαίρου της Σλοβακίας εκπροσωπεί τη Σλοβακία στις διεθνείς διοργανώσεις του αθλήματος και διευθύνεται από την Ποδοσφαιρική Ένωση Σλοβακίας που είναι η διοικούσα αρχή για το ποδόσφαιρο στη Σλοβακία.
Ιστορία
Η Σλοβακία είναι από τις πιο πρόσφατες εθνικές ομάδες στον κόσμο, αφού προήλθε και ως χώρα το 1993, μετά από τη διάλυση με την Τσεχία, με την οποία αποτελούσαν το κράτος Τσεχοσλοβακία και είχαν την αντίστοιχη εθνική ομάδα στο ποδόσφαιρο.
Παγκόσμιο Κύπελλο
Στο Παγκόσμιο Κύπελλο η Σλοβακία είχε μόνο μια επιτυχία πρόκρισης σε τελική φάση το 2010, όπου προκρίθηκε από τον όμιλό της, στη φάση των "16", και αποκλείστηκε εκεί από την Ολλανδία. Στις προηγούμενες τρεις διοργανώσεις, που προσπάθησε να προκριθεί (σε τόσες προκριματικές φάσεις έχει προλάβει να πάρει μέρος), δεν κατάφερε μερικές φορές για λίγους βαθμούς, να πάρει την πρόκριση.
Ευρωπαϊκό Πρωτάθλημα
Παρόλο που σε Παγκόσμια κλίματα φαίνεται πως αρχίζει να τα πηγαίνει καλά, το Ευρωπαϊκό Πρωτάθλημα τη δυσκολεύει. Δεν έχει καταφέρει να προκριθεί σε καμία τελική φάση από το 1996 έως και σήμερα, με τελευταία προσπάθεια τη διοργάνωση του 2012.
Ολυμπιακοί Αγώνες
Η εθνική Σλοβακίας, παρότι έχει ιδρυθεί μόλις το 1993, έχει προλάβει να συμμετάσχει σε Ολυμπιακούς Αγώνες, το 2000 στο Σίδνεϋ της Αυστραλίας. Εκεί, αποκλείστηκε στη φάση των ομίλων.
Στάδιο
Η εθνική ποδοσφαίρου της Σλοβακίας δεν έχει ως έδρα της κάποιο συγκεκριμένο στάδιο. Χρησιμοποιεί παρ'όλα αυτά, κυρίως τρεις έδρες, αλλά συνολικά έχει αγωνιστεί σε έντεκα διαφορετικά γήπεδα. Τα τρία κύρια στάδια που χρησιμοποιεί είναι τα εξής: το Στάδιο Πασιένκι, που βρίσκεται στην πρωτεύουσα Μπρατισλάβα, με χωρητικότητά του είναι 13,000. Το Στάδιο ποντ Ντουμπνόμ, που βρίσκεται στη Ζίλινα, με χωρητικότητα 10,770. Τέλος, το Στάδιο Αντόνα Μαλατινσκέχο, που βρίσκεται στην Τρνάβα, με χωρητικότητα 18,448.
Στατιστικά
Στη λίστα με τους πρώτους ποδοσφαιριστές σε συμμετοχές, προηγείται ο Μίροσλαβ Καρχάν, με 107 εμφανίσεις, ενώ πρώτος σκόρερ όλων των εποχών, είναι ο Ρόμπερτ Βίτεκ με 23 γκολ.
Εξωτερικοί σύνδεσμοι
Κατηγορία:Εθνική Σλοβακίας (ποδόσφαιρο)
Δουκάτο του Χόλσταϊν
Το Δουκάτο του Χολστάιν (Γερμανικά: Herzogtum Holstein, Δανικά: Hertugdømmet Holsten) ήταν το βορειότερο κράτος της Αγίας Ρωμαϊκής Αυτοκρατορίας, που βρίσκεται στο σημερινό γερμανικό κράτος Σλέσβιχ-Χόλσταϊν. Προήλθε όταν ο Βασιλιάς Χριστιανός Α΄ της Δανίας προώθησε την κομητεία του Χόλσταϊν-Ρέντσμπουργκ σε δουκάτο από τον αυτοκράτορα Φρειδερίκο Γ΄ το 1474. Μέλη του δανικού Οίκου του Όλντενμπουργκ κυβέρνησαν το Χόλσταϊν από κοινού με το Δουκάτο του Σλέσβιχ - για ολόκληρη την ύπαρξή του.
Παραπομπές
Κατηγορία:Δουκάτα της Αγίας Ρωμαϊκής Αυτοκρατορίας Κατηγορία:Κρατίδια της Γερμανικής Συνομοσπονδίας Κατηγορία:Πρώην κρατίδια και εδάφη του Σλέσβιχ-Χόλσταϊν
Βουλγαρικές βουλευτικές εκλογές 1880
Οι Βουλγαρικές βουλευτικές εκλογές του 1880 ήταν κοινοβουλευτικές εκλογές που πραγματοποιήθηκαν μεταξύ Ιανουαρίου και Φεβρουάριου του ίδιου έτους. Η χαμηλή προσέλευση σε ορισμένες εκλογικές περιφέρειες οδήγησε στην ακύρωση των αποτελεσμάτων και την επανεκλογή. Μετά το δεύτερο γύρο των εκλογών το Φιλελεύθερο κόμμα ήταν ο νικητής των εκλογών.
Μετά τις εκλογές, η κυβέρνηση παραιτήθηκε, αλλά ο νυν Πρωθυπουργός Κλίμεντ Τούρνοβσκι κλήθηκε να σχηματίσει νέα κυβέρνηση. Τελικά κυβέρνηση σχημάτισε ο Ντράγκαν Τσάνκοφ και έγινε Πρωθυπουργός στις 8 Απριλίου.
Παραπομπές
Κατηγορία:Βουλγαρικές βουλευτικές εκλογές
Εφαρμοσμένη μηχανική
Η εφαρμοσμένη μηχανική μελετά την συμπεριφορά των στερεών και ρευστών υπό την επίδραση εξωτερικών δράσεων (δυνάμεων, ροπών κ.ο.κ.). Στα υπό εξέταση μηχανικά συστήματα μπορεί να περιλαμβάνονται για παράδειγμα η ροή ενός υγρού, η ελαστική παραμόρφωση ή/και θραύση ενός στερεού, η κίνηση του ήχου (δηλ. των ηχητικών κυμάτων) στην ατμόσφαιρα και η δόνηση μιας χορδής. Χαρακτηριστικά της πρακτικής της εφαρμοσμένης μηχανικής περιλαμβάνουν τη διατύπωση εννοιών και θεωριών, την ερμηνεία φαινομένων, καθώς επίσης και την ανάπτυξη πειραματικών και υπολογιστικών εργαλείων.
Σχέση με άλλους κλάδους
Ως κλάδος μακροχρόνιας και ενδιαφέρουσας ιστορίας, η εφαρμοσμένη μηχανική έχει αλληλεπιδράσει με πολλούς άλλους κλάδους. Στην περιγραφή αυτών των αλληλεπιδράσεων, συνήθως αναφέρονται τα ακόλουθα:
Ως επιστημονικός κλάδος, η εφαρμοσμένη μηχανική αντλεί πολλές από τις αρχές και τις μεθόδους της από τις φυσικές επιστήμες (π.χ. από την κλασική μηχανική), από τα μαθηματικά και όλο και περισσότερο από την πληροφορική. Υπό αυτήν τη μορφή, η εφαρμοσμένη μηχανική μοιράζεται παρόμοιες ιδιότητες και προοπτικές με την εφαρμοσμένη φυσική και τα εφαρμοσμένα μαθηματικά.
Ως εναρκτήριος επιστήμη, η εφαρμοσμένη μηχανική έχει λάβει ώθηση από τη μελέτη φυσικών φαινομένων όπως οι τροχιές των πλανητών, η κυκλοφορία του αίματος, η μετανάστευση των ζώων, ο σχηματισμός των βουνών και η διάδοση των σεισμικών κυμάτων. Τέτοιες μελέτες έχουν οδηγήσει σε επιστήμες όπως την ουράνια μηχανική, τη βιομηχανική και την γεωμηχανική.
Ως πρακτικός τομέας, η εφαρμοσμένη μηχανική έχει προωθηθεί επίσης με τη συμμετοχή της σε σημαντικές εφευρέσεις καθ όλη την ιστορία, όπως κτήρια, σκάφη, αυτοκίνητα, σιδηροδρόμους, διυλιστήρια, μηχανές, αεροπλάνα, πυρηνικούς αντιδραστήρες, σύνθετα υλικά, υπολογιστές και ιατρικά μοσχεύματα. Σε τέτοιες περιπτώσεις ο τομέας είναι επίσης γνωστός ως εφαρμοσμένη τεχνική μηχανική, όχι σπάνια επικαλυπτόμενη με τις επιστήμες του πολιτικού μηχανικού, του μηχανολόγου μηχανικού, του χημικού μηχανικού, του ηλεκτρολόγου μηχανικού κλπ.
Σημαντικά θέματα στην εφαρμοσμένη μηχανική
Εφαρμοσμενη μηχανικη
…To The Rising Sun (In Tokyo)
…To The Rising Sun (In Tokyo) είναι ο τίτλος του ζωντανά ηχογραφημένου, διπλού CD και DVD του χαρντ ροκ συγκροτήματος Deep Purple, το οποίο κυκλοφόρησε στις 18 Σεπτεμβρίου 2015, από την εταιρεία "Ear Music".
Η ηχογράφηση του δίσκου πραγματοποιήθηκε στο Τόκιο της Ιαπωνίας, στις 12 Απριλίου 2014, κατά τη διάρκεια της περιοδείας του συγκροτήματος για την προώθηση του δίσκου "Now What?!". Το συγκεκριμένο άλμπουμ αποτέλεσε δίδυμο ηχογραφήσεων με το επίσης, ζωντανό άλμπουμ "From The Setting Sun… (In Wacken)".
Σκαρφάλωσε στο Top-30 στη Γερμανία και το Top-50 στην Αυστρία, την Ολλανδία και το Βέλγιο.
Τραγούδια
CD 1
CD 2
Θέσεις τσαρτ
…To The Rising Sun (In Tokyo) (άλμπουμ)
Επίσημη κυκλοφορία: 18 Σεπτεμβρίου 2015
Τα μέλη του συγκροτήματος
Το …To The Rising Sun (In Tokyo) ηχογραφήθηκε από τη όγδοη σειρά μελών του συγκροτήματος. Οι μουσικοί του συγκροτήματος ήταν οι εξής:
Πηγές
Κατηγορία:Δισκογραφία των Deep Purple Κατηγορία:Άλμπουμ του 2015
Δουκάτο της Πολωνίας (966-1025)
Δεν μπορεί να δηλωθεί με ακρίβεια πόσο μεγάλη ήταν η χώρα στο αποκορύφωμά της, αλλά μπορεί να εκτιμηθεί κατά προσέγγιση και η Μικρή Πολωνία, η Μεγάλη Πολωνία, η Μασοβία, όλα τα εδάφη των Λεχιτών καθώς και ένα κομμάτι γης που πήρε από το Τσεχικό κράτος ήταν σίγουρα μεταξύ των εκμεταλλεύσεων. Η χώρα θεωρείται ιστορικά το πρώτο παράδειγμα ανεξάρτητου πολωνικού κράτους.
Παραπομπές
Κατηγορία:Ιστορία της Πολωνίας Πολωνια
Ζωγραφική της δράσης
Ιστορικό
Το είδος ήταν ευρέως διαδεδομένο από τη δεκαετία του 1940 έως τις αρχές της δεκαετίας του 1960 και συνδέεται στενά με τον αφηρημένο εξπρεσιονισμό (ορισμένοι κριτικοί έχουν χρησιμοποιήσει τους όρους "action painting" και "αφηρημένος εξπρεσιονισμός" εναλλακτικά). Συχνά γίνεται σύγκριση μεταξύ του αμερικανικού action painting και του γαλλικού τασισμού (tachisme). Η Σχολή της Νέας Υόρκης του αμερικανικού αφηρημένου εξπρεσιονισμού (δεκαετία 1940-50) θεωρείται επίσης στενά συνδεδεμένη με το κίνημα.
Ο όρος επινοήθηκε από τον Αμερικανό κριτικό Χάρολντ Ρόζενμπεργκ το 1952, στο δοκίμιό του "The American Action Painters" (Οι Αμερικανοί ζωγράφοι της δράσης), και σηματοδότησε μια σημαντική αλλαγή στην αισθητική προοπτική των ζωγράφων και των κριτικών της Σχολής της Νέας Υόρκης. Σύμφωνα με τον Ρόζενμπεργκ ο καμβάς ήταν «μια αρένα στην οποία κάποιος μπορούσε να δράσει». Οι ενέργειες και τα μέσα για τη δημιουργία του πίνακα θεωρούνταν, στη ζωγραφική δράσης, μεγαλύτερης σημασίας από το τελικό αποτέλεσμα. Ενώ ο Ρόζενμπεργκ επινόησε τον όρο "action painting" το 1952, άρχισε να δημιουργεί τη θεωρία της δράσης του τη δεκαετία του 1930 ως κριτικός. Ενώ οι αφηρημένοι εξπρεσιονιστές, όπως ο Τζάκσον Πόλοκ, ο Φραντς Κλάιν και ο Βίλεμ ντε Κούνινγκ, είχαν από καιρό εκφράσει ευθέως την άποψή τους ότι ο πίνακας είναι μια αρένα μέσα στην οποία πρέπει να συμβιβαστεί κανείς με την πράξη της δημιουργίας, παλαιότεροι κριτικοί που συμπαθούσαν τον αγώνα τους, όπως ο Κλέμεντ Γκρίνμπεργκ, επικεντρώνονταν στην «αντικειμενικότητα» των έργων τους. Ο Κλέμεντ Γκρίνμπεργκ ήταν επίσης ένας κριτικός με επιρροή στη ζωγραφική της δράσης, γοητευμένος από τη δημιουργική πάλη, η οποία, όπως υποστήριζε, αποδεικνύεται από την επιφάνεια του πίνακα. Για τον Γκρίνμπεργκ, η σωματικότητα των πηγμένων και λαδωμένων επιφανειών των πινάκων ήταν το κλειδί για την κατανόησή τους. «Κάποιες από τις ετικέτες που συνδέθηκαν με τον αφηρημένο εξπρεσιονισμό, όπως "informel" και "Action Painting", σίγουρα το υπονοούσαν αυτό- δόθηκε η δυνατότητα να καταλάβει κανείς ότι επρόκειτο για ένα εντελώς νέο είδος τέχνης που δεν ήταν πλέον τέχνη με οποιαδήποτε αποδεκτή έννοια. Αυτό ήταν, φυσικά, παράλογο». - Κλέμεντ Γκρίνμπεργκ, "Post Painterly Abstraction" (Μετα-ζωγραφική αφαίρεση).
Η κριτική του Ρόζενμπεργκ μετατόπισε την έμφαση από το αντικείμενο στον ίδιο τον αγώνα, με τον τελικό πίνακα να είναι μόνο η φυσική εκδήλωση, ένα είδος υπολείμματος, του πραγματικού έργου τέχνης, το οποίο βρισκόταν στην πράξη ή στη διαδικασία της δημιουργίας του πίνακα. Η νεότερη έρευνα τείνει να τοποθετήσει τον αυτοεξόριστο σουρεαλιστή Βόλφγκανγκ Πάαλεν στη θέση του καλλιτέχνη και θεωρητικού που χρησιμοποίησε αρχικά τον όρο «δράση» με αυτή την έννοια και προώθησε με αυτόν τη θεωρία του υποκειμενικού αγώνα. Στη θεωρία του για τον εξαρτώμενο από τον θεατή χώρο δυνατότητας, στον οποίο ο καλλιτέχνης «δρα» όπως σε μια εκστατική τελετουργία, ο Πάαλεν εξετάζει ιδέες της κβαντομηχανικής, καθώς και ιδιοσυγκρασιακές ερμηνείες του τοτεμικού οράματος και της χωρικής δομής της ζωγραφικής των ιθαγενών Ινδιάνων από τη Βρετανική Κολομβία. Το μακροσκελές δοκίμιό του Totem Art (Τοτεμική Τέχνη, 1943) είχε σημαντική επιρροή σε καλλιτέχνες όπως η Μάρθα Γκράχαμ, ο Μπάρνετ Νιούμαν, ο Ισάμου Νογκούτσι, ο Τζάκσον Πόλοκ και ο Μαρκ Ρόθκο. Ο Πάαλεν περιγράφει μια άκρως καλλιτεχνική θεώρηση της τοτεμικής τέχνης ως μέρος μιας τελετουργικής «δράσης» με ψυχικές συνδέσεις με τη γενετική μνήμη και τη μητρογραμμική προγονολατρεία.